4. maaliskuuta
Tapahtumia

1152 – Fredrik I Barbarossa valittiin Saksan kuninkaaksi.
1461 – Ruusujen sota: Edvard IV syrjäytti Henrik VI:n Englannin kuninkaana.
1492 – Skotlannin kuningas Jaakko IV solmi liiton Ranskan kanssa Englantia vastaan.
1493 – Kristoffer Kolumbus palasi Niña-purjelaivallaan takaisin Lissaboniin tutkimusmatkaltaan Amerikkaan. Hän palasi Espanjaan 15. maaliskuuta.
1519 – Hernán Cortés saapui Meksikoon etsiessään asteekkien valtakuntaa ja heidän rikkauksiaan.
1782 – Kuopio sai kaupunkioikeudet.
1789 – Yhdysvaltain kongressi piti ensimmäisen istuntonsa New Yorkissa ja julisti uuden Yhdysvaltain perustuslain astuvan voimaan.
1791 – Vermont hyväksyttiin 14:nneksi Yhdysvaltain osavaltioksi.
1813 – Napoleonin sodat: Napoleonin armeijaa vastaan taistelleet venäläiset joukot saapuivat Berliinin. Ranskalainen varuskunta vetäytyi kaupungista taistelutta.
1837 – Chicago sai kaupunkioikeudet.
1877 – Emile Berliner kehitti ensimmäisen varsinaisen mikrofonin.
1877 – Pjotr Tšaikovskin baletti Joutsenlampi sai ensiesityksen Moskovan Bolšoi-teatterissa.
1887 – 23-vuotias William Randolph Hearst osti San Francisco Examinerin ja ryhtyi rakentamaan sanomalehti-imperiumiaan.
1918 – Vapaudenristin ritarikunta perustettiin.
1919 – Moskovassa perustettiin Kolmas internationaali eli Komintern.
1930 – Yli 700 ihmistä sai surmansa Lounais-Ranskan tulvissa.
1933 – Yhdysvaltain 32. presidentti Franklin D. Roosevelt luonnosteli virkaanastujaispuheessaan ”New Deal” -politiikkaansa.
1933 – Itävallan kansleri Engelbert Dollfuss hajotti maan parlamentin ja ryhtyi hallitsemaan maata diktaattorin valtuuksin.
1934 – Virtaviivaisesti muotoiltu Tatra T77 esiteltiin Prahan autonäyttelyssä.
1936 – Ilmailu: ilmalaiva Hindenburgin ensilento.
1944 – 1930-luvun yhdysvaltalaisen palkkamurhaajajärjestö Murder, Inc.:n johtaja Louis Buchalter teloitettiin Ossiningissa Sing Singissä.
1946 – Frank Sinatran ensimmäinen albumi The Voice Of Frank Sinatra julkaistiin.
1952 – Ronald Reagan ja Nancy Davis menivät naimisiin.
1955 – Saimaannorpan rauhoittava asetus tuli voimaan.
1959 – Edellisenä päivänä laukaistu Yhdysvaltain Pioneer 4 -avaruusluotain ohitti Kuun. Siitä tuli toinen (Yhdysvaltain ensimmäinen) Aurinkoa kiertävä keinotekoinen satelliitti.
1966 – John Lennon sanoi The Beatlesin olevan ”suositumpi kuin Jeesus”, mikä aiheutti polemiikkia Yhdysvalloissa.
1974 – Edward Heathin erottua Harold Wilsonista tuli Yhdistyneen kuningaskunnan pääministeri.
1975 – Kuningatar Elisabet II löi Charlie Chaplinin ritariksi.
1977 – Bukarestin maanjäristyksessä kuoli Balkanilla yli 1 500 ihmistä.
1977 – Ensimmäinen Cray-1-supertietokone kuljetettiin New Mexicon Los Alamos National Laboratoryyn.
1979 – Voyager 1 -avaruusluotaimen kuva paljasti Jupiterin renkaat.
1980 – Robert Mugabe voitti ylivoimaisesti vaalit, ja hänestä tuli Zimbabwen ensimmäinen musta pääministeri.
1991 – Neuvostoparlamentti hyväksyi Moskovassa kuuden valtion sopimuksen Saksan jälleenyhdistymisestä.
2001 – Hintze Ribeiron silta romahti Portugalin pohjoisosassa, liki 70 ihmistä sai surmansa.
2001 – Kimi Räikkönen ajoi uransa ensimmäisen F1-osakilpailun Australiassa
2002 – Kosovon parlamentti valitsi Ibrahim Rugovan Kosovon presidentiksi.
2009 – Kansainvälinen rikostuomioistuin etsintäkuulutti ensimmäisenä istuvana valtionpäämiehenä Sudanin presidentti Omar al-Bashirin sotarikoksista ja rikoksista ihmisyyttä vastaan.
2018 – Entinen venäläinen vakooja Sergei Skripal ja tämän tytär myrkytettiin Englannissa novitšok-hermomyrkyllä.